Rastafari - Vikipēdija

# Rastafari

### Vikipēdijas raksts

Rastafari (rastas) tic, ka Etiopijas imperators Haile Selasije I (Ras Tafari, Jah) ir Dieva inkarnācija, Mesija, kas vadīs visus Āfrikas iedzīvotājus, un visas pasaules melnādainos iedzīvotājus uz brīvību. Imperatora oficiālie tituli: “Karaļu karalis”, “Lordu lords”. “Judas cilts uzvarošā lauva”. “Dāvida pēcnācējs”, tiek uzskatīti par norādēm uz Mesiju. Vārds "Jah" ir Bībeles "Jehova" saīsinājums. Vārds "Rastafari" cēlies no Ras Tafari Makonen, kas bija Hailes Selasijes I vārds pirms kronēšanas.

Jah

Reliģiskā kustība sākās starp Jamaikas zemniekiem un strādnieku pārstāvjiem agrīnajos 1930ajos gados. To ietekmēja pravieša Markusa Gārvija (Marcus Garvey) “Atpakaļ uz Āfriku” kustība, kura uzskatīja ka visiem melnādainajiem Amerikas iedzīvotājiem jāatstāj sava bijusī verdzības vieta un jāatgriežas Āfrikā.

Ticība tam, ka Haile Selasije I ir mesija, Jamaikā sākās pēc tam, kad žurnāls Time publicēja reportāžas par viņa kronēšanas ceremoniju 1930. gadā. Imperators bija vienīgās pilnībā neatkarīgās Āfrikas valsts monarhs.

Kad imperators 1966. gada 21. aprīlī apmeklēja Jamaiku, lidostā viņu sagaidīja starp simts un divsimts tūkstošiem rastafari. Sagaidītājiem stundu nācās pārliecināt Imperatoru, ka atstājot lidmašīnu viņš būs drošībā.

Haile Selasije I nekādi neveicināja Rastafari kustību, jo viņš bija pārliecināts Etiopijas ortodoksās baznīcas ticīgais. Viņa publiskā attieksme pret rastafari bija kaut kur starp līdzjūtību un pieklājīgu interesi.

Jamaikas vizītes laikā viņš rastafari vadītājiem ieteica emigrēt uz Etiopiju tikai pēc tam, kad būs pabeigta Jamaikas atbrīvošana.

Taču, tiem rastafari kuri vēlējās pārcelties uz Etiopiju, Imperators uzdāvināja zemes gabalu Šašamanē (Shashamane) kur joprojām pastāv rastafari komūna.

Lielu impulsu Rastafari kustības izplatībai deva regeja mūzikas popularitāte, it sevišķi Bobs Mārlijs, kuri savās dziesmās dziedāja par Rastafari ticību un Jah. 2000. gadā pasaulē bija apmēram viens miljons rastu. 5-10% Jamaikas iedzīvotāju sevi identificē kā rastas. Lielakā daļa Rastafari ir veģetārieši, vai arī ēd tikai produktus kurus atļauj Bībeles Vecā Testamenta likumi.

Šašamane

Saturs iegūts no "http://lv.wikipedia.org../../../r/a/s/Rastafari.html"

Kategorijas: Reliģijas | Jamaika

##### Views

- Raksts
- Diskusija
- Pašreizējā versija

##### Meklēt

##### Citās valodās

- Български
- Česky
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Slovenščina
- Српски / Srpski
- Svenska
- Türkçe